cyanic-selkie/wikianc huggingface dataset:
Lyijykomppania
Yhtye julkaisi 29. huhtikuuta 2017 digisinglen, joka sisältää kaksi uutta kappaletta, ”Helsinki tulessa!” ja ”Isä heiluu kirveellä”. ”Helsinki tulessa!” -kappaleesta on kuvattu myös Lyijykomppanian historian ensimmäinen musiikkivideo. Samalla aikaa yhtye valmistee viidettä studioalbumiaan. . Tietoja epäonnistumisista ja päättämättömyyksistä, tai Väkivaltaa ja vääriä lääkkeitä -albumi julkaistiin 13. heinäkuuta 2018 ollen yhtyeen ensimmäinen julkaisu kymmeneen vuoteen.
Diskografia
EP:t
Mugen Motorsports
Yhtiö kilpailee Hondan autoilla Super GT -luokassa. Mugen oli mukana voittamassa Formula 3000 -sarjan mestaruutta vuosina 1990 ja 1991. Tämä lopulta johti Mugenin tuloon Formula 1 -sarjaan. F1:ssä se oli mukana kaudesta 1992 kauteen 2000. Vuoteen 2005 asti se oli Formula Nippon -sarjan yksinomainen moottoritoimittaja.
Formula 1
Vuonna 1991 Mugen valmisti Hondan V10-moottoreita Tyrrell-tallille, mutta seuraavana vuonna moottorit nimettiin Mugen MF351H -nimisiksi, ja ne toimitettiin Footwork-tallille. Kaudella 1993 Mugen jatkoi yhteistyötä Footworkin kanssa, ja valmisti MF351H:sta B-version.
Anna-Liisa Korpinen
Korpisella oli avioliitostaan Arne Isakssonin kanssa kaksi poikaa. Vuonna 1975 hän avioitui kansanedustaja Rauno Korpisen kanssa.
Koyraboro senni
Koyraboro senni on Nigerjoen ympäristössä Kaakkois-Malissa puhuttu songhaikieli. Sitä puhuu SIL Internationalin mukaan äidinkielenään 430,000 ihmistä.
Suomen presidentinvaali 1956
Toinen kierros
Sosiaalidemokraatit ja maalaisliittolaiset ehdottivat toisistaan tietämättä kansandemokraateille, että nämä jakaisivat äänensä Kekkosen ja Fagerholmin kesken. Menettely sopi SKDL:n valitsijamiehille, jotka antoivat 14 ääntä Kekkoselle ja 42 ääntä Fagerholmille. Äänten jakautuminen toi molemmille näille yli 100 ääntä, mikä oli matemaattinen tae siitä että kukaan kolmas ei voinut ohittaa kumpaakaan heistä. Tuon takia Suomen Kansan Demokraattisen Liiton virallinen ehdokas Eino Kilpi ei saanut lainkaan ääniä.
Kolmas kierros
Presidentinvaalin vaalitoimitus oli kokonaisuudessaan ennätyksellisen pitkä; se kesti yli kuusi tuntia. Jo yksin ensimmäisen ja toisen kierroksen välinen valitsijamiesten neuvottelutauko muodostui nelituntiseksi eli pitemmäksi kuin yksikään siihenastinen presidentinvaali kokonaisuudessaan. Vuoden 1925 presidentinvaali oli kestänyt yhteensä kolme tuntia ja 50 minuuttia.
Hinkmar
Elämäkerta
Hinkmar nimitettiin Reimsin arkkipiispaksi erotetun Ebon tilalle vuonna 845 ja hän aloitti pian arkkihiippakunnassaan merkittävät uudelleenjärjestelyt, muun muassa kumoten edeltäjänsä suorittamat pappisvihkimykset ja nimitykset. Kaarle Kaljupäätä vastustanut keisari Lothar I yritti kyseenalaistaa Hinkmarin toimet, mutta Soissonsissa vuonna 853 kokoontunut konsiili hyväksyi ne ja paavi Benedictus III vahvisti tämän vuonna 855.
Sopimusvapaus
Sopimusvapaus on oikeushenkilön ja oikeustoimikelpoisen luonnollisen henkilön vapaus tehdä erilaisia oikeustoimia. Oikeustoimella henkilön oikeusasema muuttuu tai perustetaan uusia oikeuksia tai velvollisuuksia. Sopimuksen voi tehdä vaikkapa irtaimen tai kiinteän esineen myynnistä, työsuhteesta, avioehdosta tai yritysjärjestelyistä.
Sopimusvapauteen on rajoituksia. Esimerkiksi monopoliasemassa olevilla yrityksillä on sopimuspakko kaikkien sopimuksen ehdot täyttävien kanssa. Myös syrjintä iän, sukupuolen, ihonvärin tms. mukaan on kielletty. Poikkeuksena muotovapauteen ovat määrämuotoiset sopimukset. Esim. velkakirjoille on kirjallinen määrämuoto. Joihinkin kirjallisiin sopimuksiin, kuten testamenttiin, vaaditaan todistajat.
Sopimusvapaus ja taloustiede
Taloustieteessä vallitsee pääsääntöisesti tuki suhteellisen laajalle sopimusvapaudelle ja erimielisyyksiä on vain siitä voidaanko sopimusvapauden osittaisilla rajoituksilla parantaa markkinoiden tehokkuutta entisestään ja erityisesti siitä, mitä asioita pitäisi hoitaa täysin ei-sopimusluonteisin mekanismein.
Sopimusvapaus ja poliittinen filosofia
Modernin libertaristin Robert Nozickin näkemyksen mukaisesti sopimuksenvapaus on eri yksilöiden itsenäisten omaa etua tavoittelevien päätösten ilmentymä mahdollisimman vähän rajoittavassa valtiossa. Vaikka jokainen sopimus voi näyttää rajoittavan autonomiaa asettamalla velvoitteita, todellisuudessa sopimuksen molemmat osapuolet solmivat vain sellaisia sopimuksia, joista uskovat hyötyvänsä. Libertaarit tyypillisesti pitävät kohtuuteen vetoavaa sopimusvapauden rajoittamista mielivaltaisena. Libertaarit katsovat myös syrjinnänvastaisen politiikan väistämättä sisältävän syrjintää.
Saarijärven pyhittäjä Arseni Konevitsalaisen tšasouna
Saarijärven pyhittäjä Arseni Konevitsalaisen tšasouna eli Saarijärven tšasouna on pyhitetty Konevitsan luostarin perustajan Arseni Konevitsalaisen muistolle. Se on valmistunut vuonna 1989. Tšasouna on pieni pyöröhirsinen pitkäkirkkotyyppinen rukoushuone. Lyhytnurkille salvottu länsitorni kohoaa sipulikupoliksi. Tsasouna kuuluu Jyväskylän ortodoksiseen seurakuntaan. Ruokoushuoneen ikonit on maalannut Jyrki Pouta. Tšasouna sijaitsee osoitteessa Matosalmentie 1, Saarijärvi.
Virtuaaliyhteisö
Virtuaaliyhteisölle ei kuitenkaan ole olemassa yhtä tiettyä määritelmää, koska termi voi tarkoittaa eri ihmisille eri asiaa. Jotkut voivat nähdä virtuaaliyhteisöt positiivisina sosiaalisina ilmiöinä, kun taas joidenkin mielestä virtuaaliyhteisöt voivat mahdollistaa vihamielisten verkostojen syntymisen.
Scopusvuori
Vuorelta on hyvät näkymät Jerusalemiin ja sen lähiympäristöön. Jerusalem muureineen ja taloineen näyttäytyy lännessä ja Juudean erämaa idässä. Joitakin satoja metrejä vuoren rinnettä alaspäin on rakennustyömaita. Sekä palestiinalaiset että israelilaiset rakentavat jatkuvasti kaupungin ympärille.
Khasi
Khasi on Koillis-Intiassa puhuttu austroaasialainen kieli, jota puhuu vuoden 2001 väestönlaskennan mukaan äidinkielenään 843,000 ihmistä. Se on virallinen kieli Meghalayan osavaltiossa. Khasi kuuluu austroaasialaisten kielten khasilaiseen haaraan ja sen lähimpiin sukukieliin kuuluvat pnar, lyngngam ja megam.
Virtuaaliyhteisö
Virtuaaliyhteisöjen hyvät ja huonot puolet
Virtuaaliyhteisössä on monia hyötyjä, joita ei aina ole todellisessa maailmassa. Ne antavat mahdollisuuden jakaa ja lukea asioita ja tarinoita todellisesta elämästä. Oma identiteetti on helpompi tuoda esille virtuaaliyhteisöissä, koska niissä ei ole todellisessa elämässä tapahtuvan keskustelun sosiaalisia paineita. Keskustelun etenemistä virtuaaliyhteisössä ei voi myöskään ennustaa etukäteen, vaan se voi ajautua jopa odottamattomiin aiheisiin. Näin on mahdollistaa tahattomasti oppia uutta tietoa. Keskusteluissa viestin muoto on myös täysin kirjoittajan valittavana; voi kirjoittaa vain lyhyen kommentin tai vaihtoehtoisesti havainnollistavan vastauksen. Virtuaaliyhteisöt sopivat myös hyvin kenen tahansa aikatauluun, koska ne ovat auki 24 tuntia vuorokaudessa, joten niitä voi käyttää aina kun saatavilla on internet-yhteys.
Virtuaalimaailma
Virtuaalimaailma on tietokonepohjainen, yhteisöllinen sekä realistiseksi luotu maailma, jossa ihmiset voivat olla vuorovaikutuksessa toisten käyttäjien kanssa. Virtuaalimaailmaan käyttäjät luovat omat pelihahmot, joiden kautta he ovat läsnä virtuaalimaailmassa. Käyttäjä voi muokata avatar iaan esimerkiksi vaatteiden ja hiusten värin avulla. Tämän kaltaisia ominaisuuksia esiintyy esimerkiksi pelisarjoissa Pokémon Go, Zelda tai Habbo Hotel.
Vuonna 2016 julkaistu virtuaalimaailmaan pohjautuva peli Pokémon Go on maailmanlaajuisesti julkaistu ja se saavutti suuren käyttäjämäärän heti sen julkaistua. Virtuaalimaailma pohjautuu todellisen maailman maantieteellisiin muotoihin, joissa pelaaja itse reaalimaailmassa liikkumalla voi liikuttaa pelihahmoaan.
Virtuaaliyhteisöllisyyden tunne
Identiteetin luominen ja sellaisen tunnistaminen
Antiikin Rooman tekniikka
Kylpylät
Kylpylöitä oli eri kokoisia. Suurimpia roomalaisia kylpylöitä olivat Rooman suuret keisarilliset termit, joista parhaiten tunnetaan hyvinsäilyneet Caracallan termit. Suurin kylpylöistä oli kuitenkin Diocletianuksen termit, jonka pinta-ala oli yli 14 hehtaaria ja johon on arvioitu mahtuneen kerrallaan peräti 3 000 kylpijää. Provinssikaupunkien kylpylät jäivät kauaksi pääkaupungin suurten termien koosta.
Tiet
Tiet rakennettiin perustettiin poistamalla pintamaata ja kuoppa sitten täytettiin kivillä, soralla tai hiekalla ja lopuksi betonikerroksella. Päällimmäiseksi ladottiin monikulmaisia kivilaattoja. Vesien yli rakennettiin siltoja. Tiet kestivät tulvia ja muita ympäristön paineita. Tiet, esimerkiksi Via Appia, tehtiin kestäviksi. Tieverkostoa rakennettiin valtakunnan kaikkiin osiin ja laajimmillaan pääteitä oli 90 000 kilometriä. Teiden avulla pystyttiin hallitsemaan laajaa valtakuntaa. Imperiumin tuhon jälkeen teitä käytettiin edelleen jopa tuhannen vuoden ajan.
Kauppa
thumb|Roomalaisen kauppalaivan pienoismalli Roomasta tuli keisariajalla riippuvainen tuontiviljasta, jota saatiin Egyptistä. Tähän tehtävään tarvittiin suuri kauppalaivasto. Puiset laivat eivät säily hyvin Välimeressä ja niiden hylyissä on säilyt useimmiten vain rahtina olleet amforat, metallit ja kivimateriaalit. Laivojen rakentamisesta vastasivat pitkälti eteläisen Italian kreikkalaiset kaupungit. Kreikkalaisista kauppalaivoista esimerkiksi käy kyrenialainen laiva ja roomalaiset olivat rakenteeltaan vastaavia.
Kiasma-teatteri
pienoiskuva|Kiasma-teatteri Kiasma-teatteri on nykytaiteen museon Kiasman vierailuteatteri ja esittävän taiteen näyttämö, jossa esitetään myös konserttja ja elokuvia. Sen toimintaan kuuluu nykytaiteen kehittämis- ja kokeiluprojekteja ja kansainvälisiä esittävän taiteen projekteja. Kiasma-teatterin ohjelmistoa kootaan yhdessä Kiasman näyttelyohjelmistojen kanssa. Kiasma-teatteri tuottaa kulttuuriaja taidetta, sekä vastaa taiteellisen esitystoiminnan kokonaisuuksista ja yksittäisistä tapahtumista. Myös yleisöä otetaan usein mukaan taiteen tekemiseen.
Kiasma-teatterissa oli vuonna 2011 tapahtumia 119, kaksi omaa kansainvälistä festivaalia ja kävijöitä 15 000. Vuonna 2012 tapahtumia oli 242 ja kävijöitä 26 815, URB-festivaali järjestettiin tapansa mukaan kesällä ja /teatteri.nyt ”Esityskomposti”-tapahtumana Kiasman 3. kerroksessa lokakuussa. Esityskomposti oli osa kokoelmanäyttelyä Tosi kyseessä – Dokumentti nykytaiteessa.
Eilat
Historia
Bysantin valtakunnan alaisuudessa kaupungista tuli yksi kristinuskon tukikohdista alueella ja kaupunki sai oman piispanistuimensa ennen vuotta 325. Kaupungin kautta kulki myös Siinainvuoren luostarille matkaavia pyhiinvaeltajia. Nykyisen kaupungin keskustasta on löydetty 200-luvun lopulla tai 300-luvun alussa rakennetun basilikan jäännökset. Kyseessä saattaa olla maailman vanhimpiin erikseen kirkoksi rakennettu rakennus ja se tuhoutui maanjäristyksessä vuonna 363. Bysantin valtakaudella kaupungin ympärille rakennettiin myös muuri suojaamaan sitä ympäristön paimentolaisilta. Kaupungin alamäki alkoi vuodesta 614, jolloin persialaiset valtasivat Jerusalemin. Persialaiset käyttivät omia kauppareittejään, jotka kulkivat Ailan ohi. Herakleios valtasi Jerusalemin takaisin persialaisilta vuonna 628, mutta Aila jätettiin paljolti oman onnensa nojaan heikentyneessä valtakunnassa. Muslimit alkoivat levittäytyä Tabukista pohjoiseen vuonna 630 ja vuonna 632 he ottivat haltuunsa kaupungin sen piispan kanssa tehdyn sopimuksen jälkeen.
Muslimit siirsivät kaupungin Bysantin ajan kaupungista kaakkoon. Rashidun- ja Umaijadien kalifaattin aikana kaupunki tuli tunnetuksi arabiankielisellä nimellä Ayla ja sittemmin nimellä Akaba. Nykyinen Eilat perustettiin Israelin itsenäisyyssodan tuloksena Israelin vuonna 1949 valtaamalle alueelle. Yhdistyneet kansakunnat oli äänestänyt Palestiinan jakamisesta juutalaisten ja arabien valtioihin vuonna 1947, mutta osapuolten välillä syttyi taisteluja saman vuoden marraskuussa. Israel julistautui itsenäiseksi toukokuussa 1948 ja itsenäisyyssodan taistelut keskittyivät enimmäkseen lähemmäs maan Välimeren vastaista rannikkoa. Eilat vallattiin vasta maaliskuussa 1949 tulitaukosopimuksen jälkeen. Operaatio Uvdahin aikana pieni joukko israelilaissotilaita valtasi pienen jordanialaisen vartioaseman Akaban länsipuolella. Jordania joutui hyväksymään alueen liittämisen Israeliin sen solmiessa aseleposopimuksen saman vuoden huhtikuussa. Eilatin ensimmäiset juutalaiset siirtolaiset olivat Ha-Kibbutz ha-Me’uhadin jäseniä, jotka perustivat väliaikaisen leirin Eilatin rannikolle joulukuussa 1949. Eilat kasvoi aluksi hitaasti. Vuonna 1953 sen asukasluku oli 275 ja vuonna 1956 vastaavasti 520. Huomattava muutos kaupungille oli Akabanlahden avautuminen meriliikenteelle vuonna 1956 Suezin kriisin ja Siinain miehityksen seurauksena. Tuolloin 3 500:n asukkaan Eilatista tuli hallinnollisesti kaupunki vuonna 1959. Egypti sulki jälleen lahden liikenteen vuonna 1967, mikä johti osaltaan kuuden päivän sotaan.
Glanshammarin kirkko
Glanshammarin kirkko on Ruotsissa Örebron kunnan taajamassa Glanshammarissa sijaitseva kirkkorakennus. Se on yksi läänin kulttuurihistoriallisesti arvokkaimpia kirkkoja ja on epätavallisen suuri.
Lamminpään hautausmaa
Rakennukset ja rakenteet
Hautausmaan ensimmäinen siunauskappelirakennus on arkkitehti Bertel Strömmerin piirtämä, ja se vihittiin käyttöön joulukuussa 1940. Nykyään rakennuksessa toimii seurakuntakoti Rauhanportti. Arkkitehtitoimisto Laiho, Pulkkinen & Raunion suunnittelema uusi siunauskappeli otettiin käyttöön marraskuussa 1990. Rakennuksen yhteydessä on krematorio. Sama arkkitehtitoimisto on suunnitellut myös Lamminpään hautausmaan laajennusosan.
Harry Potter ja puoliverinen prinssi
Harry Potter ja puoliverisen prinssin elokuvasovitus sai ensi-iltansa 15. heinäkuuta 2009.
Juoni
Kirjan loppupuolella Harry ja Dumbledore menevät luolaan, josta Dumbledore olettaa löytävänsä yhden hirnyrkeistä, Salazar Luihuiselle kuuluneen medaljongin. Harry ja Dumbledore matkustavat lumotulla veneellä maanalaisen järven poikki ja löytävät hirnyrkin järven keskellä olevalta luodolta. Harry ja Dumbledore, joka on henkihieverissä medaljonkia suojanneen myrkyn vuoksi, palaavat Tylypahkaan, jossa vallitsee kaaos ja jonka yläpuolella leijuu pimeän piirto.
Sen jälkeen Harry aikoo etsiä viimeiset hirnyrkit ja tappaa Voldemortin. Ron ja Hermione lupaavat tulla Harryn mukaan Dursleyille ja metsästämään hirnyrkkejä.
Corel
Tuotteet
Monet Corelin tuotteista on ostettu ulkopuolisilta yrityksiltä tai saatu yrityskauppojen kautta. Esimerkiksi Novellilta Corel osti maaliskuussa 1996 yritysohjelmistodivisioonan tuotteineen. Vastaavasti Paint Shop Pro kuvankäsittelyohjelmisto saatiin ostamalla yhdysvaltalainen Jasc Software vuonna 2004.
Projekti Chanologia
Hyökkäyksen aloituksen syihin kuuluu YouTubeen vuotanut video, jossa Tom Cruise selittää suhteestaan kyseiseen kulttiin. Video poistettiin myöhemmin Skientologiakirkon pyynnöstä, mikä aiheutti anonyymien voimakkaan negatiivisen reaktion.
Anonyymien toimintatapoihin kuuluvat mm. DDoS-hyökkäykset, pilasoitot, mustien faxien lähettely skientologien keskuksiin tuhlatakseen mustetta, skientologian salaisuuksien levittäminen, sekä rauhanomaiset protestit skientologiakirkon rakennusten edessä. Protesteja on pidetty monissa eri maissa ja niihin on liittynyt tuhansia anonyymeiksi itseään kutsuvia ihmisiä. Anonyymien tavoitteena vaikuttaa olevan puuttuminen skientologiakirkon rikoksiin ja organisaation verovapauteen, sekä uhrien vapauttaminen kultista.
Mierolainen
Mierolainen on Jarkko Martikaisen ensimmäinen sooloalbumi, joka julkaistiin 18. elokuuta 2004. Se nousi Suomen virallisen listan sijalle 3.
Liekki (sarjakuvahahmo)
Sarjakuva
Huolimatta kokemuksistaan Johnny on edelleen kirjaimellisesti ja kuvaannollisesti Ihmenelosten kuumapää. Hän on viimeksi tapaillut naista nimeltä Kourtney etsien tosirakkautta, mutta hänen pelkonsa omia voimiaan kohtaan pitää hänet kaukana rakkaistaan.
Steve Hodge
Stephen Brian "Steve" Hodge (s. 25. lokakuuta 1962 Nottingham) on uransa jo päättänyt englantilainen jalkapalloilija ja nykyinen valmentaja. Nykyisin hän työskentelee Notts Countyn juniorivalmentajana. 170-senttisen Hodgen pelipaikka oli keskikenttäpelaaja.
Kipa (täsmennyssivu)
Kipa tarkoittaa seuraavia asioita:
Clayton
Clayton voi tarkoittaa:
Cecil Healy
Tukholmassa 1912 Healy tuli toiseksi 100 m vapaauinnissa Duke Kahanamokun jälkeen ajalla 1.04,6. Amerikkalaiset olivat erehdyksessä jääneet pois välieristä, mutta Healy auttoi näitä valituksessaan ja lopulta järjestettiin ylimääräinen välieräuinti amerikkalaisille. Tämä urheiluhenkisyys maksoi Healylle kultamitalin. 400 m vapaauinnissa Healy jäi neljänneksi, mutta viestissä Australaasian joukkue Healy, Malcolm Champion, Leslie Boardman ja Harold Hardwick löi amerikkalaiset ja voitti olympiakultaa. Joukkueen voittoaika oli uusi maailmanennätys 10.11,2.
Kiki Strike ja tehtävä Varjokaupungissa
Kiki Strike ja tehtävä Varjokaupungissa (Kiki Strike: Inside the Shadow City, 2006) on yhdysvaltalaisen Kirsten Millerin kirjoittama nuorten fantasiaromaani, joka aloittaa New Yorkiin sijoittuvan Kiki Strike -sarjan.
Ashley Cooper
Ashley John Cooper (15. syyskuuta 1936 Melbourne – 22. toukokuuta 2020 ) oli australialainen tennispelaaja. Hän pääsi tenniksen kansainväliseen kunniagalleriaan 1991 ja sai Australian ritarikunnan upseerin arvon 2007.
Margot Robbie
Menestys (2016–2018)
Vuonna 2017 Robbie näytteli taitoluistelija Tonya Hardingia elämäkertaelokuvassa I, Tonya, jonka hän myös tuotti. Roolia varten Robbie tapasi Hardingin, katsoi hänen vanhoja haastattelujaan, opetteli Hardingin aksentin äänivalmentajan kanssa sekä kävi usean kuukauden kestäneen luistelukoulun. Hän sai roolisuorituksestaan kehuja arvostelijoilta sekä Oscar-, Golden Globe-, BAFTA- ja SAG-ehdokkuudet. Robbie valittiin vuonna 2017 myös Forbesin 30 Under 30 -listalle, jolle valitaan vuosittain 30 alle 30-vuotiasta henkilöä, joita pidetään merkittävimpinä suunnannäyttäjinä listan määrittämällä alalla. Samana vuonna Time nimesi hänet yhdeksi vuoden vaikutusvaltaisimmista ihmisistä.
Vakiintunut näyttelijä (2019–)
Robbie uusi 2020-luvun alussa Harley Quinnin roolin elokuvissa Birds of Prey (2020) ja The Suicide Squad: Suicide Mission (2021). Hän halusi Birds of Preyn olevan naispainotteinen toimintaelokuva ja työskenteli noin kolme vuotta projektin parissa, jotta elokuvalle saatiin palkattua naispuolinen ohjaaja ja käsikirjoittaja. Robbie sai molemmista elokuvista positiivista palautetta. Hän oli myös tuottamassa Emerald Fennellin elokuvaa Lupaava nuori nainen (2020), joka oli ehdolla parhaan elokuvan Oscar-palkinnon saajaksi.
Giovanni Battista Re
Re vihittiin papiksi 3. maaliskuuta 1957. Hänen kirkollinen uransa suuntautui paavilliseen kuuriaan, ja vuonna 1989 hän pääsi työskentelemään eräässä valtiosihteeristön avainvirassa kardinaalivaltiosihteeriin alaisuudessa. Tässä virassa hän oli huomattava vaikuttaja Vatikaanissa, mutta hänen virkansa ei ollut tarpeeksi riittävä kardinaalinnimitystä varten. Vasta 2000-luvulla hän kohosi piispojen kongregaation johtoon ja sai kardinaalinviran paavi Johannes Paavali II:lta.
Lapplandsender
Lähetykset
Soldatensender Lapplandin studio sijaitsi Korvanniemellä Rovaniemen kauppalan lähellä ja lähetysasema saksalaisten varuskunta-alueella Ranualle johtavan tien varrella Kursunkijärven pohjoispuolella noin kymmenen kilometriä kauppalasta kaakkoon. Lähetysmaston lähialue oli erittäin tarkasti vartioitu. Radiolaitteet olivat seitsemässä kuorma-autossa kytkettynä toisiinsa, puiset radiomastot oli ankkuroitu betonianturoilla maahan. Asema lähetti ohjelmansa 20kW:n lähetysteholla taajuudella 297 kHz. .
Portugalin Guinea
1700-luvulla portugalilaisten orjakaupan painopiste siirtyi Angolaan, ja kapverdeläiset menettivät asemansa Guineassa brasilialaisille. Ranskalaisten ja brittien hyökkäykset uhkasivat Portugalin omistuksia rannikolla. Vuonna 1836 kielletyn orjakaupan korvasi palmuöljyn, kopran, maapähkinän, väriaineiden, norsunluun ja vuotien vienti. Cacheun ja Bissaun kapteenikunnat yhdistettiin vuonna 1832 Bissausta käsin hallituksi Guinean rannikon piiriksi, joka oli Kap Verden alainen. Alueen itäosaa hallinnut Kaabun mandinkavaltakunta sortui vuonna 1867 Futa Djallonin fulbejen hyökkäyksiin, mikä avasi portugalilaisille tien sisämaahan.
1800-luvun lopulla eurooppalaiset suurvallat alkoivat vaatia Portugalia ottamaan tehokkaammin haltuun siirtomaansa. Britannian kanssa käyty kiista alueen omistuksesta ratkaistiin Portugalin hyväksi Yhdysvaltojen välityksellä vuonna 1870. Jo kauan sitten julistettu, mutta rajoiltaan epämääräinen Portugalin Guinea erotettiin Kap Verdestä omaksi siirtomaakseen vuonna 1879. Sen keskukseksi perustettiin Bolaman kaupunki. Portugalille kuulunut Ziguinchor Casamancejoella vaihdettiin vuonna 1886 Ranskan Guineaan kuuluneeseen Nalumaahan. Alueen kansat vastustivat sitkeästi portugalilaisten valloitusyrityksiä. Manneralue saatiin alistettua vuoteen 1915 mennessä, mutta Bissagossaarilla vastarinta jatkui vuoteen 1936 saakka. Portugalin Guinean pääkaupunki siirrettiin vuonna 1941 Bolamasta Bissauhun, ja vuonna 1951 siirtomaa sai merentakaisen provinssin statuksen.
Laihdutusleikkaus
Leikkauksen suorittaminen
Toimenpide halutun vaikutuksen aikaansaamiseksi voidaan suorittaa jollakin seuraavista tavoista:
Bariatriset leikkaukset Suomessa
Vuonna 2007 Suomessa tehtiin 154 sairaalloisen ylipainon hoitoon tarkoitettua kirurgista toimenpidettä. Vuonna 2008 leikkausten määrä kohosi 430:een. Määrä on väkilukuun suhteutettuna pienimpiä Länsi-Euroopassa. Esimerkiksi Ruotsissa, joka on pitkään ollut bariatristen leikkausten edelläkävijämaa, leikkausten määrä oli vstaavana aikana noin 2 000 leikkausta vuosittain.
Citycon
Kiinteistösijoitus Oyj Citycon 1988–2001
Kiinteistösijoitus Oy Citycon perustettiin vuonna 1988, jolloin se myös listautui Helsingin pörssiin.
Citycon Oyj 2020–
Helmikuussa 2021 Citycon kertoi myyvänsä kolme Tukholman alueella sijaitsevaa kauppakeskusta Niamille. Se sai Tumba-, Högdalen- ja Fruängen-keskusten myynnistä 147 miljoonaa euroa. Vuonna 2021 kiinteistökauppoja tehtiin yhteensä yli 250 miljoonan euron arvosta.
Veli Paloheimo
Paloheimo pelasi Suomen Davis Cup -joukkueessa vuosina 1986–1992 lukuun ottamatta vuotta 1991. Hän oli parhaimmillaan vuoden 1990 lokakuussa maailmanlistalla sijalla 48, joka on kolmanneksi paras suomalaispelaajan saavuttama sijoitus, parempaan on pystynyt vain Jarkko Nieminen ja Emil Ruusuvuori. Tenniksen Grand Slam -turnauksissa paras saavutus on pääsy neljännelle kierrokselle Australian avoimissa. Paloheimo ei voittanut urallaan yhtäkään ATP-turnausta.
Torinhevonen
Suositeltavat mitat:
- säkäkorkeus 158 – 166 cm (vähintään 156 cm);
- etusäären ympärysmitta 22 – 24 cm (vähintään 20,5 cm)
2. universaali jalostussuunta TA (4-vuotiaana):
- etusäären ympärysmitta 20,5-22,5 cm (orit ja tammat)
Miska Alanko
Miska Henri Juhana Alanko (5. huhtikuuta 1977 Kempele – 14. lokakuuta 1997 Mäntsälä) oli suomalainen koripalloilija.
Ruggero Leoncavallo
Viimeiset oopperat ja operetit
Leoncavallon seuraava ooppera, Mimì Pinson oli uudistettu versio hänen vuonna 1897 säveltämästään La bohèmesta. Mimì Pinson sai ensiesityksensä Teatro Massimossa, Palermolla vuonna 1913. Leoncavallon viimeiseksi oopperaksi jäi Edipo re. Hän aloitti sen säveltämisen 1910-luvun lopulla, mutta se jäi kesken säveltäjän kuollessa vuonna 1919. Edipo re sai kantaesityksensä 13. joulukuuta 1920 Chicagossa. Italiassa teos esitettiin ensimmäistä kertaa vasta vuonna 1958.
Najaf (maakunta)
Najafin maakunta on Irakin lounaisosassa sijaitseva kuvernoraatti (maakunta). Sen pinta-ala on 28 824 neliökilometriä, joka on 6,6 prosenttia Irakin pinta-alasta.
Armenian vallankumouksellinen liitto
pienoiskuva|Armenian vallankumouksellisen liiton lippu. Armenian vallankumouksellinen liitto (, vanha kirjoitusasu: Հայ Յեղափոխական Դաշնակցութիւն), lyhyemmin Dašnaktsutjun on armenialainen, vasemmistolainen kansallismielinen puolue. Sen jäsenistä käytetään joskus nimitystä dašnak (դաշնակ) ja puolueesta dašnak-puolue. Nykyisin puolue kuuluu sosiaalidemokraattisten puolueiden Sosialistiseen internationaaliin.
Le Calvaire
Toinen luku synnytti valtaisan skandaalin. Se on sodasta raadollinen kuvaus, joka luo kriittisen katseen Ranskan armeijaan ja ajatukseen isänmaasta.
Dyyni (kirjasarja)
Täydentävät romaanit
Toinen trilogia Legends of Dune (”Dyynin legendat”) sijoittuu aikaan noin 10000 vuotta ennen Dyyniä ja kertoo ihmisten kapinasta ajattelevia koneita vastaan (”Butlerin jihad”):
Ebba Grön
Ebba Grönin jäseniä olivat Joakim Thåström (laulu, kitara), Gunnar Ljungstedt, (rummut, laulu) ja Lennart Eriksson, (basso). Myöhemmin yhtyeeseen liittyi Stry Terrarie -taiteilijanimeä käyttänyt kosketinsoittaja Anders Sjöholm Malmöstä.
Yhtyeestä tehtiin myös, elokuva Ebba the Movie, joka julkaistiin vuonna 1982.
Kesäteatteri
Kesäteatteri Suomessa
Erityisesti maakunnissa teatteritoiminta lisääntyy kesäteattereiden ansiosta. Pääkaupunkiseudun ulkopuolella talvisin toimivia ammattiteattereita ovat vapaaryhmien puuttuessa lähinnä kaupunginteatterit. Näin ollen kesäteatteritoiminta saattaa kaksinkertaistaa paikkakunnan teatteritoiminnan. Osa kesäteattereista on ammattilaisteattereita ja osa harrastajateattereja. Ammattilaisten työpanosta kuitenkin tarvitaan usein harrastusnäyttämölläkin, erityisesti tuottajan ja ohjaajan tehtäviin, mutta myös pääosien vetonauloiksi.
Alholmen
Alholmen on saari Espoon Matinkylässä puolisen kilometriä Nuottaniemen venesatamasta kaakkoon. Alholmenin itäpuolella sijaitsee Iso Vasikkasaari, eteläpuolella Kalvholmsklackarna sekä pohjoispuolella Stora Blindsund ja Lilla Blindsund. Lännessä lähin naapurisaari on Ryssjeholmen. Kansalaisen karttapaikan mukaan Alholmenin pinta-ala on noin 0,6 hehtaaria. Myös Suvisaaristossa on Alholmen-niminen pieni saari. Se sijaitsee noin 4,5 kilometriä Matinkylän Alholmenista lounaaseen. Kirkkonummella on niin ikään Alholmen-niminen pieni saari, se sijaitsee puolestaan noin 13 kilometriä Suvisaariston Alholmenista lounaaseen. Myös Raaseporissa, Inkoossa ja Loviisassa on omat Alholmeninsa.
Peijakas
Vanhat suomen kielen sanakirjat kertovat, että peijas ja peijaiset ovat myös saattaneet murteittain tarkoittaa paitsi vainajaa ja hautajaisia myös pahaa henkeä ja pahaa haltiaa, joka lumoaa ihmisiä. Voimasanana peijakas on siis lopulta alun perin yhtä järeä kuin tunnetummat paholaisen nimet.
Raoul Palmgren
Nuoruus ja sotavuodet
Palmgren osallistui talvisotaan, mutta kirjoitti myöhemmin, että koki olleensa väärällä puolella. Kieltäydyttyään jatkosodasta hän painui "maan alle". Maaliskuussa 1942 Raoul ja Irja Palmgren sekä Arvo Turtiainen pidätettiin. Raoul Palmgren tuomittiin sotilaskarkuruudesta ja valtiopetoksen valmistelusta neljäksi ja puoleksi vuodeksi kuritushuoneeseen. Suomen ja Neuvostoliiton rauhan ja ystävyyden seuran johtoon kuulunut Irja Palmgren tuomittiin valtiopetoksen valmistelusta kuudeksi kuukaudeksi kuritushuoneeseen. Vankeusaikansa Raoul Palmgren oli aluksi Pelson ja myöhemmin Sukevan vankilassa. Raskaat ulkotyöt huonolla ravinnolla olivat viedä hengen, mutta pääsy kirjuriksi ja johtajan sihteeriksi pelastivat. Sotien jälkeen Palmgren katsoi yhdeksi keskeiseksi tehtäväkseen "tilinteon sotaan johtaneen 1930-luvun ja sen fasistisen ilmapiirin kanssa". Vuonna 1953 hän julkaisi näistä teemoista kertovan avainromaanin 1930-luvun kuvat nimimerkillä R. Palomeri. Palmgren on kertonut romaanin päähenkilön Rolf Pahlmanin olevan tarkka kuvaus hänestä itsestään.
Matti Elovaara
Matti Elovaara valmistui ekonomiksi Kauppakorkeakoulusta vuonna 1963. Vuosina 1964–1971 hän toimi Tam-Tradingin Oy:n toimitusjohtajana. Tästä tehtävistä Elovaara siirtyi vuonna 1971 Oy Aurum-Pharmakon Ab:n ja Tampereen Rohdoksen fuusiossa syntyneen Oy Tamro Ab:n toimitusjohtaja Nils Snellmanin assistentiksi. Vuonna 1974 Elovaara nimitettiin 2. varatoimitusjohtajaksi, sitten 1. varatoimitusjohtajaksi ja viimeksi toimitusjohtajaksi vuonna 1985. Eläkkeelle siirtymisensä jälkeen Elovaara toimi Suomen Posti Oyj:n hallituksen puheenjohtajana sekä neljän suomalaisen ja kolmen ruotsalaisen yhtiön palveluksessa. Kauppaneuvoksen arvon Elovaara sai vuonna 1995.
HMS Bridgewater (L01)
Palvelus
Alus lähti 17. toukokuuta Afrikan länsirannikkoa seuraten Simonstowniin, jonne se saapui elokuussa. Alus lähetettiin kuitenkin takaisin Freetowniin sodan ajan sijoituspaikkaansa, kunnes se siirrettiin Kapkaupunkiin. Alus palasi tammikuussa 1940 Freetowniin, josta oli tullut Etelä-Atlantin laivastoaseman päätukikohta.
TimeSplitters 2
Yksinpelissä on kymmenen tasoa, joissa pelaaja matkustaa ajassa eri aikakausilla yrittäen pysäyttää TimeSplitters-rotua tuhoamasta ihmiskuntaa. Tämä tapahtuu keräämällä kaikki ”aikakristallit”. Pelin lopun tapahtumat saavat jatkoa pelisarjan seuraavassa osassa, TimeSplitters Future Perfectissä.
Kajaanin Runoviikko
Taisto Reimaluoto on ollut Runoviikon taiteellisena johtaja vv.2011-2018. Vuonna 2019 taiteellisena johtajana aloitti Kati Outinen.
Zlatan Ibrahimović
Ibrahimović osti marraskuussa 2019 noin neljänneksen Allsvenskan-jalkapallojoukkue Hammarbysta.
Tuomo Lassila
Tuomo Ollinpoika Lassila (s. 1965 Helsinki, Suomi) on suomalainen muusikko. Hän valmistui Sibelius-Akatemian lyömäsoitinlinjalta vuonna 1997 ja soittaa nykyisin lyömäsoittimia Lohjan kaupunginorkesterissa. Nuoruudessaan Lassila on opiskellut myös huilunsoittoa Helsingin Konservatoriossa.
Zlatan Ibrahimović
Barcelona (2009–2010)
200px|left|thumb|Zlatan pelaamassa [[FC Barcelona|Barcelonassa yhdessä entisen joukkuetoverinsa Xavin kanssa.]] Pelaajakäsittelyt Interin ja Barcelonan välillä alkoivat heinäkuussa vuonna 2009. Seurat pääsivät yhteisymmärrykseen siitä, että Barcelona ostaisi Ibrahimovićin 46 miljoonalla eurolla. Samalla Samuel Eto’o siirtyi Interiin (vaihtoarvoltaan 20 miljoonaa euroa). Ibrahimovićin ulosostorajaksi asetettiin 250 miljoonaa euroa. Vaihtokauppa varmistettiin 27. heinäkuuta vuonna 2009, jolloin Ibrahimović esiteltiin Barcelonan uusimpana hankintana 70 000 fanin edessä joukkueen kotistadionilla Camp Noulla. Barcelonassa Ibrahimović kantoi pelinumeroa 9, joka aikaisemmin oli kuulunut Samuel Eto’olle. Ibrahimovićin vasemmassa kädessä todettiin heinäkuussa murtuma, joka vaati leikkaushoitoa. Leikkauksen takia Ibrahimović joutui jättämään väliin osan alkukaudesta. Ibrahimovićin ensimmäinen virallinen ottelu Barcelonan paidassa oli Espanjan supercupin toinen osaottelu Athletic Bilbaota vastaan 23. elokuuta. Barcelona voitti ottelun 3–0 ja sitä myöten myös supercupin yhteismaalein 5–1. Ibrahimović oli avauksessa ja merkkautti tililleen yhden syötön. Elokuun 28. päivä hän voitti lisäksi Barcelonan kanssa UEFA:n Super Cupin joukkueen lyötyä FC Shakhtar Donetskin maalein 1–0. Se oli hänen toinen mestaruutensa Barcelonassa vasta runsaan kuukauden sisään.
Paris Saint-Germain (2012–2016)
Ibrahimović teki kaudella 2015–2016 Ranskan pääsarjassa (Ligue 1) 38 maalia ja antoi 13 maaliin johtanutta syöttöä.
Manchester United (2016–2018)
United voitti kaudella 2016–2017 Englannin liigacupin ja Ibrahimović teki viidessä pelaamassaan ottelussa neljä maalia. Loppuottelussa Southamptonia vastaan hän teki sekä ottelun avausmaalin että 87. minuutilla syntyneen 3–2-voittomaalin.
9. kesäkuuta 2017 ilmoitettiin, ettei Manchester United jatka Ibrahimovićin sopimusta sen päättyessä 30. kesäkuuta 2017.
Arnaldo Forlani
Forlani syntyi Pesarossa, Marchessa. Hänet valittiin edustajainhuoneeseen ensimmäistä kertaa 1958, ja hän oli ulkoministeri vuosina 1976–1979.
Rainier I (Monaco)
Myöhemmin Ranier taisteli Filip III:n rinnalla Ranskassa. Ranskan laivaston palveluksessa hän tuotti ranskalle Ratkaisevan voiton flaameista 1304, jolloin Filip teki hänestä amiraalin (Renerius de Grimaudis, admirandus noster) ja hän alkoi saada ranskalta vuotuista eläkettä. Hänestä tuli myös St. Demetriusen paroni ja Cagnesin herra.
Rainierin toinen avioliitto Andriola Cricketin kanssa oli lapseton.
Markus J. Rantala
Rantala väitteli vuonna 2002 Jyväskylän yliopistossa tohtoriksi biologian alalta väitöskirjallaan Immunocompetence and sexual selection in insects, jossa hän käsittelee immuniteettitason ja seksuaalivalinnan välistä yhteyttä hyönteisillä. Vuonna 2014 Rantala väitteli puolestaan tohtoriksi Turun yliopistossa psykologiasta väitöskirjallaan Physical attractiveness as a signal of biological quality, jossa hän tutki, miten fyysinen puoleensavetävyys kuvastaa henkilön biologista laatua.
Shakespeare’s Macbeth – A Tragedy in Steel
Shakespeare's Macbeth - A Tragedy in Steel on saksalaisen power metal -yhtye Rebellionin debyyttialbumi, joka julkaistiin 25. maaliskuuta 2002. Konseptialbumin sanoitukset perustuvat William Shakespearen kirjoittamaan näytelmään Skotlannin kuninkaasta Macbethista. Levyn tuotti ja miksasi yhtyeen kitaristi Uwe Lulis.
FC Kuusysi
Perustaminen
Lahden Pallo-Miesten ensimmäinen virallinen ottelu pelattiin heinäkuussa 1934 Heinolan Iskua vastaan. Maalittomaan tasapeliin päättynyttä ottelua seurasi 500–600 katsojaa. Elokuussa Pallo-Miehet kohtasi Helsingin Palloseuran kolmosjoukkueen, jolle lahtelaiset hävisivät 10–1. Suurta tappiota seurasi kuitenkin Pallo-Miesten ensimmäinen voitto-ottelu. Vuoden toiminnan jälkeen seuran jäsenmäärä oli noussut jo kolmeensataan. Määrään lasketaan kuitenkin myös jääpalloilijat, sillä lajia harrastettiin Pallo-Miehissä talvella.
Lyhyt seurafuusio Reippaan kanssa
Upon Pallon kustannukset nousivat jatkuvasti, minkä takia sponsorina toiminut Upo halusi lopettaa seuran. Samaan aikaan myös Reipas kärsi taloudellisista ongelmista, ja siksi mietittiin seurojen fuusiota. Uusi seura tunnettiin työnimellä Lahti-68. Lopulta tämä nimi ei käynyt Reippaan taustajoukoille, jotka taivuttelivat Asko-Upon vuorineuvos Arvi Tammivuoren jättämään uuden seuran nimeksi Reippaan. Reippaalaisten tahto meni läpi, ja moni upolainen jättäytyi fuusiosta, sillä heidän mielestään Reipas käytti tilaisuutta hyväkseen päästäkseen kilpailijastaan eroon. Uuden fuusioseuran päävalmentajana aloitti Raimo Valtonen. Viisi Upon Pallon pelaajaa siirtyi seuraan, mutta monet pelaajista eivät suostuneet siirtymään fuusioseuraan. Siirrosta kieltäytyneet pelaajat jatkoivat uraansa Upon Pallon tilalle perustetussa seurassa, joka perustettiin vasta kuukausi ennen kauden 1969 alkua. Uusi Upon tilalle perustettu seura nimettiin Lahti-69:ksi. Nimi taipui pian tuttavallisempaan Kuusysiin. Lempinimestä tuli seuran virallinen nimi vuonna 1974.
Putoaminen pääsarjasta
Koko kauden 1974 ajan Kuusysi oli sarjan häntäpäässä. Ennen viimeistä kierrosta Kuusysi oli tilanteessa, jossa se saisi uusintaottelun sarjapaikastaan ainoastaan voitolla. Joukkue hävisi viimeisen ottelunsa vieraissa Mikkelin Palloilijoita vastaan 1–0 ja putosi 1. divisioonaan. Seuraava kausi toisella sarjatasolla ei alkanut hyvin, sillä tärkeimmät pelaajat olivat lähteneet ja jäljellä olivat Saviomaa sekä nuoret pelaajat. Joukkue ei pystynyt hankkimaan uusia hyviä pelaajia, kun yleisömäärät pienenivät. Sen sijaan seuran juniorijoukkueilla meni hyvin, sillä ne voittivat kaksi nuorten Suomen-mestaruutta vuonna 1975. Kun Reipas oli ainoa lahtelainen mestaruussarjassa pelannut joukkue, Kuusysissä mietittiin edustusjoukkueen lakkauttamista syksyllä 1976. Näin ei kuitenkaan tapahtunut, ja Kuusysin nuorten joukkueet voittivat 1970-luvun lopussa SM-mitaleja. C-nuoret voittivat jopa SM-kultaa vuonna 1979.
Päävalmentajat
Vuosina 1934–1952 seuran päävalmentajan tehtävässä oli useita pelaajavalmentajia. Heidän joukossaan olivat muun muassa Erik Tuuha, Juuso Lampila, Veikko Raviniemi ja Erkki Kaarivuo. Seuran pelatessa Upon Pallon nimellä, oli seurajohdolla suuri valta pelaajavalinnoissa ja päävalmentajat pidettiin sivussa pelaajahankinnoista. Seuran menestynein valmentaja oli Keijo Voutilainen, joka voitti seuralle valmentajana kolme Suomen mestaruutta.
Victorianmaa
Victorianmaa on alue Etelämantereella rajautuen idässä Rossinmereen ja lännessä Wilkesinmaahan. Sen löysi kapteeni James Clark Ross tammikuussa 1841 ja se nimettiin Yhdistyneen kuningaskunnan kuningatar Viktorian mukaan.
Brita Blomberg
Brita Viola Blomberg (o.s. Johansson, s. 16. syyskuuta 1941 Lapinjärvi) on suomalainen pikajuoksija ja pituushyppääjä.
Eero Lehtimäki
Klarinetistina Lehtimäki on esiintynyt muun muassa Iitin Musiikkijuhlilla ja Lohjan Kaupunginorkesterissa, minkä lisäksi hän on opettanut klarinetinsoittoa sekä johtanut orkestereita useilla musiikkikursseilla. Hän on myös toiminut Circus Showbandin saksofonistina ja soittanut sekä klarinettia että saksofonia Helsingin Kaupunginteatterilla.
Kalium-tert-butoksidi
Ominaisuudet
Kalium-tert-butoksidi on valkoista hygroskooppista jauhetta. Se on sisältämänsä tertiäärisen alkoksidi-ionin, tert-butoksidi-ionin, vuoksi hyvin voimakas emäs. Se on voimakkaampi emäs kuin esimerkiksi primääriset ja sekundääriset alkoksidit. Kalium-tert-butoksidi on kuitenkin melko huono nukleofiili. Yhdiste liukenee hyvin alkoholiin ja tetrahydrofuraaniin ja heikommin dietyylieetteriin ja hiilivetyihin.
Ciriaco De Mita
De Mita kuoli toukokuussa 2022 hoitokodissa Avellinossa, missä hän oli kuntoutettavana murrettuan reisiluunsa kaaduttuaan kotonaan.
Carl Magnus Engman
Carl "Karl" Magnus Engman (18. elokuuta 1778 Oulu – 22. maaliskuuta 1852 Oulu ) oli suomalainen kauppias, kauppaneuvos ja laivanvarustaja, hän toimi muun muassa Pietarin Suomen lähetyskunnassa 1808 sekä vuoden 1809 Porvoon valtiopäivä edustajana.
WonderSwan Color
Sen lisäksi, että mustavalkoiseen edeltäjäänsä nähden WonderSwan Color on selkeästi väririkkaampi, se sisältää myös enemmän keskusmuistia (64 kB) sekä muutamalla millimetrillä suurennetun näytön. Kuitenkin laitteen pitäminen joko horisontaalisessa tai vertikaalisessa peluuasennossa on edelleen mahdollista, eikä Coloria seurannut SwanCrystalkaan ole poikkeus. WonderSwan Colorin erikoisuuksiin lukeutuu lisäksi se, että ennen kuin laitteella voidaan pelata, sille on tallennettava omia henkilökohtaisia tietoja, joita ovat nimi, sukupuoli, syntymäaika ja veriryhmä.
Kiinteä lipas
Koska patruunat sijaitsevat putkilippaassa peräkkäin niin, että takimmaisen patruunan kärki nojaa etummaisen nalliin, isorekyylisissä ja keskisytytteistä patruunaa käyttävissä aseissa luotien täytyy olla hylsyyn lujasti kiinnitettyjä, eli niipattuja, ja tylppä- tai tasakärkisiä edessä olevan patruunan nallin syttymisen estämiseksi rekyylin vaikutuksesta.
Turun yliopiston pohjalainen osakunta
Turun yliopiston pohjalainen osakunta ry (lyh. TPO) on Turun yliopiston ylioppilaskuntaan kuuluva opiskelijayhdistys. Sen jäsenistö on perinteisesti koostunut varsinkin Lapista, Pohjanmaalta, ja Kainuusta kotoisin olevista opiskelijoista. Osakunnan toimisto sijaitsee Turun yliopiston ylioppilaskunnan juhlatila Q-talossa.
Jan Suchý
Suchý pelasi 160 maaottelussa Tšekkoslovakian maajoukkueessa tehden 44 maalia. Suchý oli osallisena onnettomuudessa, jossa hän syyllistyi rattijuopumukseen aiheuttaen kahden ihmisen kuoleman vuonna 1971. Hänet tuomittiin vankeuteen 18 kuukaudeksi, mutta hän vapautui aikaisemmin.
Talk
talk on ohjelma tosiaikaista tekstipohjaista viestintää varten Unix-käyttäjien välillä, mutta laajentui myöhemmin toimaan verkon yli. oli eräs sovelluksista joka jaettiin 4.2BSD:n referenssitoteutuksen mukana.
Liukoisuus
Liukoisuus ilmoittaa liuenneen aineen määrän kyseisessä kylläisessä liuoksessa tietyssä lämpötilassa. Yleensä liukoisuuden yksikkönä on g/l tai g/100g.
Solmu (verkko)
Solmu on keskeinen käsite verkkoteoriassa, verkkoja käsittelevässä matematiikan haarassa, jota sovelletaan tietojenkäsittelytieteessä ja tietoliikenneteoriassa.
Ja aurinko nousee (elokuva)
Ja aurinko nousee perustuu Ernest Hemingwayn samannimiseen romaaniin Ja aurinko nousee (1926), jonka pohjalta Peter Viertel laati elokuvan käsikirjoituksen. Elokuvan tuottajana toimi Darryl F. Zanuck ja tuotanto- ja levittäjäyhtiönä 20th Century Fox.
Tausta ja tuotanto
Tuottaja Darryl F. Zanuck palkkasi Robert Evans -nimisen tulokkaan härkätaistelija Pedro Romeron rooliin vastoin Ava Gardnerin, Tyrone Powerin ja Ernest Hemingwayn tahtoa. Zanuck piti Evansin kaikesta huolimatta elokuvassa, ja Evans käytti Zanuckin vastausta vastustaneille työryhmän jäsenille elämäkertansa The Kid Stays in the Picture (1994) nimenä.
Julkaisu ja vastaanotto
Ja aurinko nousee julkaistiin ensimmäisen kerran DVD:nä Yhdysvalloissa 28. elokuuta vuonna 2006. Ja aurinko nousee -romaanista on tehty myös vuonna 1984 minisarja Ja aurinko nousee, jonka ohjasi James Goldstone.
McLaren MP4/5
1989
McLarenilla voitettiin 10 kilpailua kauden aikana, Senna voitti 6 ja Prost 4. Miesten välit olivat tuolloin katkeamispisteessä, ja heidän keskinäisen taistelunsa vuoksi auton kehitystyö oli nopeampaa kuin kilpailijoilla. Vaikka Senna voitti enemmän kilpailuja, hän myös keskeytti useammin, yleensä kärkipaikalta moottorin pettämisen vuoksi jolloin hän menetti tärkeitä pisteitä. Sennan ja Prostin yhteenlaskettujen pisteiden avulla McLaren voitti helposti toisen peräkkäisen valmistajien mestaruutensa.
Kasvillisuusvyöhyke
Kasvillisuusvyöhykkeisiin vaikuttavat tekijät
Paikalliset kasvupaikkatekijät voivat luoda ympäristöstään poikkeavia, joskin tavallisesti pieniä kasvillisuusalueita. Näitä nimitetään biotoopeiksi tai suomeksi luontotyypeiksi. Seisova vesi tai pohjaveden sijainti lähellä maanpintaa luovat ympäristöään kosteampia luontotyyppejä, hyvin vettä läpäisevät karkeat maalajit taas ympäristöään kuivempia luontotyyppejä. Myös maan ravinnekoostumus voi vaikuttaa kasvillisuuteen – esimerkiksi kalkkipitoinen maaperä suosii tiettyjä kasveja, kun taas monet kasvit eivät kasva siinä lainkaan, ja karuilla, niukkaravinteisilla mailla on omat lajikokoonpanonsa. Maaperän suolaisuus vaikuttaa myös kasvillisuuteen merkittävästi. Paikalliset pienilmastot luovat omia kasvillisuusvyöhykkeitään.
Jako lämpövyöhykkeittäin
Tavallisin jako kasvillisuusvyöhykkeisiin perustuu maapallon lämpövyöhykkeisiin. Se on varsin karkea ja epätarkka pienellä mittakaavalla, mutta suurilmastollisista syistä johtuen suurtenkin alueiden kasvillisuus on usein samankaltaista. Kasvillisuusvyöhykkeet eivät aina noudata lämpövyöhykkeiden rajoja: aavikoita on myös lauhkealla vyöhykkeellä. Alla esitettävät kasvillisuusvyöhykkeet jakautuvat edelleen alatyyppeihin. Viisi ensiksi mainittua vyöhykettä jäätiköstä havumetsiin määräytyvät lähinnä vuoden tai vuodenaikojen keskilämpötilan mukaan. Lehti- ja sekametisen ja arojen kohdalla vaikuttavat sekä vuotuinen sademäärä, että keskilämpötila. Eteläisemmät vyöhykkeet määräytyvät lähinnä sademäärän tai sateen kausittaisuuden mukaan.
Nahkealehtinen kasvillisuus
Nahkealehtinen eli välimerenkasvillisuus vallitsee subtrooppisella vyöhykkeellä mannerten länsiosissa, kuten Välimeren rannikolla, Kaliforniassa, Etelä-Afrikassa ja Lounais-Australiassa. Kesät ovat kuumia ja kuivia: lämpimimmän kuukauden keskilämpötila on yli 22 °C ja kuivimman kuukauden sademäärä alle 30 millimetriä. Talvet puolestaan ovat viileitä ja runsassateisia: lämpötila vaihtelee −3...+18 °C ja sateisimman talvi kuukauden sademäärä vaihtelee 90 millimetrin ja 200 millimetrin välillä. Puustoa on vain paikoin ja se koostuu muun muassa kuivuutta sietävistä männyistä, ainavihannista tammista ja hedelmäpuista; muualla kasvaa tiheästi nahkea- ja pienilehtistä pensastoa. Alueilla, joilla välimeren kasvillisuus vaihettuu aavikoksi, kasvaa harvassa ja matalampia nahkealehtisiä pensaita. Siellä missä välimeren kasvillisuus vaihettuu lauhkeaksi lehtimetsäksi, kasvaa kesävihantia lehtipuita ja välimerelle tyypillisiä nahkealehtisiä ainavihantia lehtipuita sekaisin.
Vuoristokasvillisuus
Vuoristo- eli alpiininen kasvillisuus muistuttaa suuresti tundraa, sillä sitä esiintyy samankaltaisissa olosuhteissa vuorten rinteillä ympäri maailmaa tundra-alueen ulkopuolella. Koska ylöspäin mentäessä ilma viilenee keskimäärin 6,5 celsiusastetta kilometriä kohden, on vuoristokasvillisuus vyöhykkeistä. Vyöhykkeet sijaitsevat sitä korkeammalla, mitä lähempänä päiväntasaajaa vuori sijaitsee. Vuoristokasvillisuus alkaa puurajan yläpuolella, jossa kasvaa pensaita, varpuja ja ruohoja. Ylin kasvillisuus on niukkaa jäkälikköä. Jyrkillä rinteillä kasvillisuus on hyvin vähäistä maaperän ohuudesta johtuen. Lajisto vaihtelee runsaasti maantieteellisestä sijainnista riippuen.
Matt Nickerson
Matthew Blair "Matt" Nickerson (s. 11. tammikuuta 1985 Old Lyme, Connecticut, Yhdysvallat) on yhdysvaltalainen jääkiekkopuolustaja.
Ura
Nickerson pelasi kaudella 2003–04 NCAA:ssa Clarkson Universityn joukkueessa (38 ottelua, 5+9=14, 179 jäähyminuuttia) ja kaudella 2004–05 QMJHL:ssa Victoriaville Tigresin joukkueessa (54 ottelua, 1+12=13, 209 jäähyminuuttia) ennen kuin siirtyi Suomeen ja Porin Ässiin kaudella 2005–2006. Ässissä hän voitti SM-hopeaa keväällä 2006 ja nousi porilaiskannattajien suureen suosioon. Samalla kaudella hän teki SM-liigan yhden kauden jäähyennätyksen. Kauden 2006–2007 Nickerson pelasi Pohjois-Amerikassa AHL:n Iowa Starsissa ja ECHL:n Idaho Steelheadsissa, jossa hän pelasi myös hyökkääjänä. Nickersonin pelillinen rooli muuttui Pohjois-Amerikassa entistä enemmän tappelijan suuntaan. Hän sai 16 ottelun mittaisen pelikiellon rähinöityään yhdessä joukkuekaverinsa Jeremy Yablonskin kanssa ECHL-liigan ottelussa; Yablonski sai seitsemän ottelun pelikiellon.
Kaudeksi 2007–2008 Nickerson ei saanut pelipaikkaa Dallasin organisaatiosta, joten hän palasi lokakuun alussa takaisin Ässiin. Nickersonin innoittajana toimi Ässien hopeakauden kumppani Rob Hisey, joka myös oli palannut porilaisjoukkueeseen. Suomessa Nickersonin kovat otteet jatkuivat. Hän sai kolmen ottelun pelikiellon 20. lokakuuta pelatun TPS-ottelun jälkeen ja vielä pelikiellossa oltuaan viiden ottelun lisärangaistuksen 27. lokakuuta pelatun Ilves-ottelun jälkeisistä tapahtumista. Nickerson kävi fyysisesti kiinni Ilveksen puolustajaan Kevin Kanteehen pukukoppikäytävällä ottelun jälkeen. Lisäksi Ässät sai 10 000 euron sakot pelikiellossa olevan pelaajan valvontavelvollisuuden laiminlyönnistä. .
Tammikuussa 2008 Nickerson siirtyi kuitenkin juuri Ilvekseen, jossa pelasi kauden 2007–2008 loppuun. Alkusyksyn 2008 Nickerson pelasi Ruotsin Allsvenskanissa Malmön joukkueessa, mutta palasi lokakuussa Ilvekseen. Heinäkuussa 2009 hän teki sopimuksen Edmonton Oilersin kanssa, mutta hänet lähetettiin ennen NHL-kauden alkua farmiin Springfield Falconsiin, jossa hän sai peliaikaa ainoastaan satunnaisesti. Kaudella 2010–2011 hän kävi ainoastaan testattavana Tanskan pääsarjassa, mutta ei saanut sopimusta. Hän ei pelannut missään seuraavallakaan kaudella.
Ryan Pulock
Ura
Pulock pelasi WHL-joukkue Brandon Wheat Kingsissä, josta New York Islanders varasi hänet ensimmäisen kierroksen puolivälissä numerolla 15 NHL:n varaustilaisuudessa 2013.
Finnish Esports League
CS-liiga
Kevät 2017
John Vernon
Ura
Vernon tuli tunnetuksi näyteltyään usein viekkaita rikollisia ja tunteettomia auktoriteettisiä henkilöitä. Näytelmäroolien lisäksi Vernon teki urallaan myös muutamia äänirooleja 1960-luvun puolenvälin jälkeen. Merkittävimpiä rooleja muun muassa Likainen Harry -elokuvan pormestarina, Ritari Ässä -sarjassa Cameron Zackharyn roolissa ja Batman-animaatiosarjassa Rupert Thornen äänenä. Hän esiintyi myös Clint Eastwoodin lännenelokuvassa Lainsuojaton.
Malcolm Champion
Champion oli Uuden-Seelannin ainoa olympiakultamitalisti uinnissa vuoteen 1996, jolloin Danyon Loader voitti 200 m ja 400 m vapaauinnit Atlantan olympialaisissa. Vuonna 1990 Champion otettiin jäseneksi Uuden-Seelannin Sports Hall of Fameen. Vuonna 2005 koko voittoisa viestijoukkue otettiin jäseneksi Australian Sport Hall of Fameen, jossa Champion on ainoa ei-australialainen jäsen.
Peter Lerche
Ura
Lerche kuului Pekka Pohjola Groupiin, jonka kanssa hän oli kiertueilla Euroopassa. Hän on mukana levyillä Urban Tango ja Jokamies. 1990-luvun alussa hän työskenteli Vesa-Matti Loirin yhtyeessä kitaristina, sovittajana ja tuottajana. Lisäksi hän on työskennellyt Radion sinfoniaorkesterin, Avantin ja Karita Mattilan kanssa.
Peter Lerchen isoisä oli säveltäjä Nils Lerche.
Crystal Palace FC
Historia
Palace, joka noihin aikoihin tunnettiin nimellä "The Glaziers", pelaili alemmissa divisioonissa 1960-luvulle saakka. Tuolloin eräs seuran rakastetuimmista pelaajista oli nyt jo edesmennyt Johnny Byrne, ensimmäinen silloisesta neljännestä divisioonasta lähtenyt pelaaja maajoukkueessa. Vuonna 1969 seura nousi 1. divisioonaan.